open-index/open-wikipedia-markdown huggingface dataset:
Kristovo pokúšanie

**Kristovo pokúšanie** () je názov nástennej fresky namaľovanej talianskym renesančným umelcom Sandrom Botticellim.

Freska je súčasťou nástennej výmaľby Sixtínskej kaplnky, vytvorenej v rokoch 1481 - 1482 pre pápeža Sixta IV.

Podobne ako ostatné fresky i *Kristovo pokúšanie*, tretia scéna v Kristovom cykle, je plné náboženskej symboliky. 

Ústredný príbeh maľby spočívajúci v trojitom diablovom pokúšaní Krista, ako ho popisuje Matúšovo evanjelium sa odohráva v pozadí maľby. Diabol v prestrojení za pustovníka na maľbe vľavo hore vyzýva Krista, aby premenil kamene na chlieb; na strednej scéne stojí spolu s Kristom na streche chrámu a nabáda ho, aby sa vrhol dolu. Tretí raz diabol pokúša Ježiša na vrchole hory vpravo, kde mu ukazuje nádheru svetského bohatstva a ponúka mu ho. Za oboma postavami vidíme trojicu anjelov prestierajúcich stôl k prijatiu oltárnej sviatosti. Táto scéna obsahuje skrytú symboliku, ktorú možno pochopiť iba v spojitosti s udalosťami v popredí maľby.

V strede vľavo stojí na úpätí hory Kristus s troma anjelmi, ktorým vysvetľuje dej v popredí. Tu sa odohráva židovská obeť, kde najvyšší kňaz prijíma misu naplnenú krvou obetných zvierat, prinášaných účastníkmi obradu. Krv v tomto prípade symbolizuje ukrižovaného Krista, ktorý pre spásu ľudstva neváhal obetovať svoje telo a krv. Jeho obeť, obnovovaná pri svätom prijímaní, tu vyjadruje stôl pripravovaný anjelmi.

Námet fresky možno chápať aj inak. V tomto prípade je dôležitou stavba v strede maľby. Je ňou rímska nemocnica s Kostolom Santo Spirito in Sassia, postavená za pápeža Sixta IV., čo je v tomto prípade narážka na liečiteľské schopnosti Ježiša Krista. Ide tu teda o spojitosť medzi Kristovými zázrakmi uzdravenia, významom nemocnice ako inštitúcie zaoberajúcej sa liečením chorých a starostlivosťou sv. Františka o chorých (Sixtus IV. bol františkán). 

## Iné projekty

## Zdroje

* B. Deimlingová, *Sandro Botticelli*, Taschen/Nakladateľstvo Slovart, 2004, ISBN 80-7209-515-3
* B. Wadiová, *Botticelli*, Odeon, Praha, 1971

Kategória:Sandro Botticelli
Kategória:Sixtínska kaplnka
Kategória:Renesančné výtvarné umenie
Kategória:Vatikánske múzeá
Kategória:Fresky
Výjavy z Mojžišovho života

**Výjavy z Mojžišovho života** () je názov nástennej fresky namaľovanej talianskym renesančným umelcom Sandrom Botticellim.

Freska je súčasťou nástennej výmaľby Sixtínskej kaplnky, vytvorenej v rokoch 1481 - 1482 pre pápeža Sixta IV.

Hlavná postava, Mojžiš, je tu zachytená v udalostiach a scénach z rôznych čias. Scény vychádzajú z knihy Exodus (druhej knihy Mojžišovej). Vpravo dole Mojžiš zabíja Egypťana, ktorý udrel Izraelčana; nad touto scénou uteká, pretože sa dozvedel, že vražda, ktorú spáchal, je odhalená. V strede zaháňa pastierov, ktorí bránili Jethrovým dcéram napojiť stáda a sám vyťahuje vodu zo studne.

Posledné dve scény zachytávajú dve významné epizódy z Mojžišovho života: vľavo hore sa Mojžišovi zjavuje Boh v podobe horiaceho kra a prikazuje mu zobuť si sandále, vľavo dole ho vidíme na čele svojho národa ako ho vyvádza z egyptského zajatia.

## Iné projekty

## Zdroje

* B. Deimlingová, *Sandro Botticelli*, Taschen/Nakladateľstvo Slovart, 2004, ISBN 80-7209-515-3
* B. Wadiová, *Botticelli*, Odeon, Praha, 1971

Kategória:Sandro Botticelli
Kategória:Sixtínska kaplnka
Kategória:Renesančné výtvarné umenie
Kategória:Vatikánske múzeá
Kategória:Fresky
Madona so svätcami, anjelmi a Federicom da Montefeltro

**Madona so svätcami, anjelmi a Federicom da Montefeltro** () je názov obrazu talianskeho renesančného umelca Piera della Francesca namaľovaného po roku 1472.

Dielo predstavuje Pannu Máriu sediacu na vyvýšenom stupienku so spiacim Dieťaťom v jej lone. Obklopená je skupinou v polkruhu stojacich postáv, šiestich svätcov (vľavo svätý Ján Krstiteľ, svätý Bernard Sienský a svätý Hieroným, vpravo svätý František, svätý Peter Veronský a svätý Ján Evanjelista) a štyroch anjelov. Po jej ľavej ruke pred ňou v striebornom brnení kľačí modliaci sa urbinský vojvoda Federico da Montefeltro. Ten bol súčasne objednávateľom obrazu. Jeho póza, okrem toho, že odráža tradičný postoj pri modlitbe, je daná aj prianím zamaskovať znetvorenie pravého oka, o ktoré vojvoda prišiel pri turnaji.

Obraz pôsobiaci na prvý pohľad jednoducho a tradične sa však vyznačuje istou záhadnosťou a neprístupnosťou. Zapríčiňuje to na diváka pôsobiaca meravá strnulosť zobrazených postáv.

Dielo plne zapadá do maliarovej majstrovskej koncepcie zobrazenia perspektívy, kde na obrazovej ploche je otvorený vnútrajšok architektonicky bohatého kupolovitého chrámového záveru s výklenkom. Diváka na prvý pohľad zaujme vajce visiace na tenkej niti z mušle v apside nad Máriinou hlavou. Nielenže má dôležitý význam pre vyjadrenie priestorovej hĺbky ale je tie symbolickou narážkou na Ježišovo narodenie ako aj heraldickým znamením rodu Montefeltro.

Obraz bol doslova matematicky prepočítaný (rozmery budovy presne odpovedajú veľkosti postáv) a kompozične dovedený až takmer k iracionálnej dokonalosti. Presviedča nás o tom absolútne symetrické usporiadanie architektúry budovy, ako aj rozmiestnenie postáv - Madona je umiestnená presne v strede obrazovej plochy, po oboch jej stranách je rovnaký počet postáv (traja svätci a dvaja anjeli z každej strany).

Obraz bol pôvodne namaľovaný pre Kostol San Bernardino v Urbine, ktorý dal postaviť vojvoda Federico da Montefeltro. Do milánskej Brery sa dostal v roku 1811 ako dielo pripisované urbinskému umelcovi Bartolomeovi di Giovanni Corradinimu, zvanému Fra Carnevale; až v neskoršom čase bol označený ako jedno z vrcholných diel Piera della Francesca.

Predpokladá sa, že tvár Panny Márie má portrétne črty Federicovej manželky Battisty Sforza, ktorá v roku 1472 zomrela pri pôrode ich syna Federica Guidobalda (usudzuje sa, že jeho tvár má spiace Dieťa). Obraz mal byť holdom milovanej žene.

Obraz je známy i pod pomenovaním *Pala di Brera* (podľa miesta jeho umiestnenia) či *Pala Montefeltro* (podľa mena objednávateľa).

## Iné projekty

## Zdroje

* V. V. Štech, *Piero della Francesca*, Nakladatelství československých výtvarných umělců, Praha, 1962
* St. Zuffi, *Pinacoteca di Brera*, Knižní klub, Praha, 2006, ISBN 80-242-1676-0

Kategória:Obrazy Piera della Francescu
Kategória:Renesančné výtvarné umenie
Kategória:Pinacoteca di Brera
Kategória:Panna Mária v umení
Vzkriesenie Krista (Piero della Francesca)

**Vzkriesenie Krista** () je názov obrazu talianskeho renesančného umelca Piera della Francesca namaľovaného okolo roku 1460.

Autor na tomto obraze zachytil okamih, kedy zmŕtvych vstalý Ježiš Kristus so zástavou vystupuje z mramorového sarkofágu, pred ktorým spí štvorica ozbrojených strážcov.

Z obrazu je zrejmé kontrastné zachytenie vertikálnych a horizontálnych línií. Vzpriamená postava Krista ako aj týčiace sa kmene jarných stromov zdôrazňujú túto vertikalitu proti zreteľnej horizontalite hrobu.

Zo štvorice ozbrojencov zaujme postava vojaka opierajúca sa hlavou o veko sarkofágu, ktorého podoba sa objavuje i medzi veriacimi túliacimi sa pod roztvorený plášť Panny Márie na inom Francescovom diele - polyptychu *Madonna della Misericordia*. Usudzuje za, že ide o umelcovu vlastnú podobizeň.

Dielo sa vyznačuje náboženskou a spoločenskou symbolikou interpretovanou v tvári a postave Ježiša Krista, ranou na pravom boku, ako aj riasením a tieňovaním jeho šiat.

## Iné projekty

## Zdroje

* V. V. Štech, *Piero della Francesca*, Nakladatelství československých výtvarných umělců, Praha, 1962

Kategória:Obrazy Piera della Francescu
Kategória:Renesančné výtvarné umenie
Horní Sněžná

**Horní Sněžná** () je zaniknutá osada v okrese Prachatice, 4,5 km juhovýchodne od mesta Volary. Nachádza sa v Želnavskej hornatine, na náhornej plošine na rozvodí Vltavy a Blanice, medzi vrcholmi Křemennej a Doupnej hory, v nadmorskej výške 1010 m. Patrí do CHKO Šumava.

## História
Prvá písomná zmienka o osade pochádza z roku 1654. V roku 1910 tu stálo 30 domov, v ktorých žilo 146 obyvateľov (všetci nemeckej národnosti). Bola tu škola a hostinec. 

## Súčasnosť
Horské lúky slúžia ako pastviny, otvárajú sa z nich ďaleké výhľady (na Knížecí stolec, Chlum, Křišťanov), od lavičky na lúke medzi vrcholmi Doupnej hory sú viditeľné i Alpy. V priestore bývalej osady Horní Sněžná sa zachovali veľký kamenný kríž z roku 1888 a kovový krížik na kamennom podstavci z roku 1882. Na niekoľkých miestach sú viditeľné ruiny hospodárstiev, spustnuté sady a kamenné terasy. Rastie tu javor, chránený ako pamätný strom. V blízkosti bývalej osady bol postavený televízny vysielač, ktorý v súčasnosti slúži operátorom mobilných sietí. 

## Zdroj a referencie



## Externé odkazy
* Horní Sněžná na webu Zaniklé obce

Kategória:Zaniknuté obce v Česku
Kategória:Šumava
Zástupca spolkového kancelára

**Zástupca spolkového kancelára** (nem. *Stellvertreter des Bundeskanzlers*), bežne nazývaný aj **[[vicekancelár]]** (nem. *Vizekanzler*), je druhá najvyššia pozícia vo vláde Nemecka; je to spolkový minister, ktorý dočasne zastupuje kancelára v jeho neprítomnosti. Ak však kancelár zomrie alebo nie je ďalej schopný vykonávať povinnosti svojej funkcie, nemusí podľa ústavy byť na jeho miesto do konca funkčného obdobia prezidentom dosadený nevyhnutne vicekancelár, ale môže to byť aj iný minister.

Vicekancelár nie je samostatná funkcia, ale je viazaná na miesto vo vláde, musí teda ísť o niektorého ministra. Obvykle, ale nie vždy, je za vicekancelára vymenovaný spolkový minister zahraničných vecí.

Ak je vláda tvorená koalíciou, je zvykom, že post vicekancelára pripadne niekomu z menšinových strán vo vláde a obvykle to býva predseda strany.

## Zoznam zástupcov spolkového kancelára

## Zdroj

Kategória:Politika v Nemecku
Prvá písomná zmienka

**Prvá písomná zmienka** je označenie najstaršieho písomného dokladu o určitej obci, meste, hrade ap. 

Prvá písomná zmienka je temer vždy iba dátumom ante quem, lebo okrem výnimiek, kedy je v písomnom doklade priamo zmienené založenie sledovaného objektu spravidla dokladá iba to, že tento objekt už existoval. Niekedy, zvlášť v prípade menších objektov môže byť prvá písomná zmienka i značne časovo vzdialená od dáta skutočného vzniku (sto i viac rokov), lebo do súčasnosti sa zachovala iba veľmi malá časť stredovekých listín. Tieto údaje je preto nutné kombinovať s dátami získanými iným spôsobom, napríklad na základe slohového rozboru zachovaných stavebných pamiatok alebo archeologicky.

Prvá písomná zmienka spravidla neobsahuje o sledovanom objekte žiadne ďalšie informácie. Veľmi často pochádza napríklad z listín dokladajúcich predaj či iný majetkový prevod určitého majetku. Sledovaný objekt je v takom prípade pripomenutý iba ako položka vo súhrne tohoto majetku.

## Zdroj

Kategória:Kultúrne dejiny
Kategória:Stredovek
Kategória:Dokumenty
Nový zámok (rozlišovacia stránka)

**Nový zámok** môže byť:

* zámok v Banskej Štiavnici, pozri Nový zámok
* zámok v českom meste Hořovice, pozri Nový zámok (Hořovice)
Caffè macchiato

náhľad|Caffè macchiato
[náhľad|Caffè macchiato servírované v [Addis Abeba v Etiópii; tento variant je viac podobný kapučínu]]
**Caffè macchiato** alebo **espresso macchiato** je taliansky druh espresa s malým množstvom teplého, speneného mlieka. Caffe macchiato možno pripraviť so speneným horúcim alebo studeným mliekom. Ak sa pripraví s horúcim mliekom názov sa zmení na **macchiato caldo**; v prípade prípravy so studeným mliekom sa názov zmení na **macchiato freddo**. Výber medzi „caldo“ a „freddo“ je obyčajne vecou osobného vkusu.

Niektoré nové kaviarne majú tendenciu pridávať do espressa sterilizované mlieko v pomere 1:1 (alebo viac), rovnako ako vmiešanie mlieka do espressa. Niektorí ľudia, najmä v Austrálii to nazývajú *piccolo latte*.

## Zdroj
* 

## Iné projekty

## Externé odkazy
* Popis Caffè macchiato

Kategória:Talianska kuchyňa
Kategória:Káva
Most Dovalovec

**Most Dovalovec** je diaľničný most na Slovensku, ktorý sa svojou dĺžkou 526,40 metra zaraďuje medzi najdlhšie cestné mosty na Slovensku. Nachádza sa na diaľnici D1 na úseku Liptovský Hrádok - Hybe.

Most sa nachádza 33 metrov nad terénom a premosťuje údolie potoka Dovalovec, prechádzajúc severne od intravilánu obce Dovalovo. Voľná šírka mosta je 11,75 metra.

## Referencie

Kategória:Diaľničné mosty na Slovensku
Kategória:Diaľnica D1 (Slovensko)
Kategória:Stavby v okrese Liptovský Mikuláš
Digitálne pero

vpravo|náhľad|Digitálne pero od spoločnosti Logitech**Digitálne pero** () je elektronické zariadenie, ktoré slúži na písanie poznámok na štandardný papier (tak ako klasické pero) alebo na digitálny papier (špeciálne upravený papier s predtlačenou „bodovou štruktúrou“), pričom počas písania dochádza k online archivácií písaného textu do digitálnej formy. V digitálnom pere je integrovaný vysielač, ktorý vysiela impulzy generujúce sa počas písania (napr. ultrazvukové vlny), ktoré sa následne zachytávajú v prijímači a ukladajú na pamäťovú kartu tvoriacu súčasť tohto prijímača. Poznámky uložené v pamäťovej karte prijímača sa cez USB kábel prenesú do počítača, a to buď vo forme digitálnej kópie písaného textu, alebo sa príslušným softvérom prekonvertujú na súbor typu .doc, resp. pdf.

Digitálne pero má základe dve verzie, ktorými sú verzia nazývaná *Štandard*, umožňujúca písať, archivovať a konvertovať vlastnoručne písaný text, a verzia nazývaná *Profesionál*, nahrádzajúca aj funkciu počítačovej myši a umožňujúca robiť aj ručne písané interaktívne poznámky priamo do aplikácií MS Office, napr. PowerPoint, Word a Excel. 

Písaním poznámok s použitím digitálneho pera vylúči jeho používateľ potrebu ich prepisovania do počítača treťou osobou. Pri použití vhodného softvéru na rozpoznávanie textu a osobného rukopisu si môže používateľ priamo sám za niekoľko minút vytvoriť * „digitálny dokument“* formátu MS Word, resp. súbor PDF.

Kategória:Počítačové príslušenstvo
Kategória:Vstupné zariadenia
Latte macchiato

náhľad|Latte macchiato

**Latte macchiato** je kávový nápoj, ktorý v doslovnom preklade znamená zafarbené, *ušpinené* mlieko. To sa týka spôsobu prípravy, pri ktorom sa espresso pomaly nalieva do horúceho mlieka, pokrytého vrstvou mliečnej peny. Od caffé latte ho rozoznáte práve vďaka hnedej škvrne v strede peny, ktorá vznikne pri nalievaní espressa cez mliečnu penu.

Pri správnej príprave sú tri vrstvy: na spodku mlieko, v strede espresso a na vrchu pena. Vďaka tomu je to jedna z najkrajších, ale tiež jedna z najdrahších káv. Podáva sa v priehľadnom sklenenom pohári s hrubými stenami s objemom okolo 250 ml. Môže sa piť so slamkou ale profesionálni baristi odporúčajú len dlhú lyžičku.

Latte macchiato možno takisto ako kapučíno alebo espresso ozdobiť strúhanou čokoládou, kakaom alebo škoricou. Môžu sa tiež pridávať rôzne sirupy, ktoré vytvárajú celú škálu nových chutí.

## Pozri aj
* Espresso
* Kapučíno
* Caffe macchiato

## Referencie

## Iné projekty

Kategória:Káva
Kategória:Talianska kuchyňa
Moccacino

náhľad|Mocha espresso s vrstvou horúcej čokolády

**Moccacino** je jedným z druhov caffe latte. Je to teplý nápoj pripravený zmiešaním čokoládového sirupu s menším množstvom espressa (v pomere až 2:1) a doplnený odpovedajúcim množstvom speneného mlieka alebo šľahačky. Podáva sa najčastejšie do šálky s objemom 150 až 250 ml. Existuje tiež variant tejto kávy s názvom „zebra“, ku ktorému je pridaný čokoládový sirup z tmavej a bielej čokolády.

## Pozri aj
* Espresso
* Kapučíno
* Caffe latte

Kategória:Káva
Kategória:Čokoláda
Illy (káva)

right|thumb|220px|Espresso kávovar Illy
**illy** je obchodná značka kávy vyrábaná od roku 1933 v talianskom Terste. Firma je od mája 2021 certifikovanou B Corp, čo znamená, že prešla prísnym hodnotením ekológie a sociálneho prínosu všetkých procesov spoločnosti. Firma illy vyrába jedinú zmes kávy v troch rôznych stupňoch praženia – normálne praženú, tmavo praženú a bez kofeínu. Zmesi sú balené ako pražené a nemleté, pomleté alebo v balíčkoch na jednoduchú prípravu espressa, tzv. ESE.

## Káva
Zmesi kávy illy sú vyberané z rôznych odrôd kávy typu Arabica, ktorá má silnejšiu chuť, ale menej kofeínu než káva typu Robusta.

Metóda illy zahŕňa pretlakovaciu technológiu, ktorou sa chráni káva. V tomto procese je vyňatý vzduch z plechovky a je nahradený inými inertnými plynmi s vyšším atmosférickým tlakom.

Illy dekofeinačná metóda zahŕňa 30 minútovú sterilizáciu kávových zŕn a potom opakované oplachovanie buď dichlórmetánom, alebo etylacetátom po dobu asi 10 hodín. Roztok je potom vypustený a zrná sa po dobu ďalších 10 hodín sterilizujú kvôli odstráneniu zostatkového roztoku.

## Referencie

## Externé odkazy
* illycaffè Medzinárodná Webstránka

Kategória:Podniky v Taliansku
Kategória:Káva
Kategória:Výrobcovia kávy
Kategória:Potravinárske podniky
Bitka o Smolensk (1941)

**Prvá bitka o Smolensk** bola bitka v úvodnej fáze bojov na východnom fronte počas druhej svetovej vojny, trvajúca od 6. júla do 5. augusta 1941. Bojovali v nej vojská Tretej ríše, proti brániacim sa jednotkám Červenej armády. Bitka bola súčasťou operácie Barbarossa. Podľa plánu nacistického Nemecka malo v priestore Smolenska, ktorý bol významným strategickým a dopravným uzlom, dôjsť k mohutnej obkľučovacej operácii a následnému zničeniu sovietskych vojsk na tomto úseku frontu. Týmto by bola otvorená cesta na Moskvu.  

Od začiatku operácie Barbarossa postúpili nemecké vojská do konca júna až k Minsku, kde zajali v byalistocko-minskom kotle viac než 300 000 vojakov Červenej armády. Sovietska obrana sa začiatkom mesiaca júl ustálila na čiare Vicebsk – Orša – Mahiľov. Tu vojská Červenej armády a Wehrmachtu zvádzali ťažké boje. Najdlhšie sa bránili jednotky 61. zboru, medzi nimi napr. 172. divízia generálmajora M. T. Romanova v Mahiľove, a to až do 26. júla 1941.

6. júla 1941 vojská skupiny armád Stred poľného maršala Fedora von Bocka obsadili Vicebsk. Nemci sa snažili podniknúť obkľúčovacie manévre, ale sovietskym jednotkám sa z obkľúčenia podarilo uniknúť. Červená armáda sa sústredila na ďalšie obranné boje a spôsobila nemeckým jednotkám veľké straty. Dňa 30. júla podnikli jednotky pod vedením Georgija Žukova úspešný protiútok pri Jelni, pri ktorom po prvýkrát od začiatku vojny dokázali obsadiť územie, ktoré bolo predtým ovládané Nemcami. Začiatkom augusta uskutočnili tankové zväzy 9. nemeckej armády obkľúčovací manéver, časť brániacich sa sovietskych vojsk v dňoch 5. – 6. augusta obišli a obsadili Smolensk. V obkľúčenom kotle južne od Smolenska zostalo 300 000 červenoarmejcov 16., 19. a 20. armády. Ďalším obkľúčeným sovietskym jednotkám sa podarilo uniknúť vďaka úderom posíl vojsk Západného frontu. Tým sa podarilo skonsolidovať ďalšiu obrannú líniu pred Moskvou. Išlo hlavne o sily 19. a 20. armády. V priestore pri Jelni boje pokračovali a Červená armáda prešla do obrany dňa 10. septembra.  

V obkľúčení pri Smolensku Nemci zajali 300 000 vojakov, ukoristili 3 200 tankov a 3 000 diel, avšak sami utrpeli veľké straty, keď prišli o 250 000 mužov a značné množstvo techniky. Vďaka týmto dlhotrvajúcim a vyčerpávajúcim bojom však mohla Červená armáda skonsolidovať obranu pred nemeckým útokom na Moskvu. Nemci stratili teoretickú možnosť dobyť Moskvu na prelome letných a jesenných mesiacov z chodu. Mnohí autori považujú úspešnú obranu a sovietske protiútoky v priestore Smolenska za jeden z rozhodujúcich okamihov bojov na východnom fronte. Aj keď je otázne, či by nemecké sily skutočne boli schopné Moskvu z chodu obsadiť, bez toho aby výrazne ohrozili krídla svojich útočiacich vojsk.

## Referencie


## Pozri aj
*Bitka o Smolensk (1812)
*Bitka o Smolensk (1943)

## Zdroj

Kategória:Bitky druhej svetovej vojny
Kategória:Operácia Barbarossa
Kategória:Bitky Nemecka počas druhej svetovej vojny
Kategória:Bitky Sovietskeho zväzu počas druhej svetovej vojny
Kategória:Bitky v 1941
Motýle Slovenska. Oblasť Slovenského raja

**Motýle Slovenska. Oblasť Slovenského raja** je slovenská entomologická publikácia, ktorá sa zaoberá motýľmi Slovenského raja. Táto kniha bola vydaná v roku 1960 v Bratislave vo vydavateľstve SAV. Rozsah knihy je 556 strán, v texte je približne 137 obrázkov a 68 tabuliek.

Autorom práce je slovenský entomológ a lepidopterológ prof. Andrej Reiprich. Kniha spracováva komplexne prehľad  druhov motýľov, ktoré zistil dovtedy autor na území Slovenského raja za približne 16 rokov svojho lepidopterologického prieskumu okolia Spišskej Novej Vsi. 

Kategória:Entomologické knihy
Kategória:Knihy z 1960
Čistá inflácia

**Čistá inflácia** môže byť:
*() čisto teoretická inflácia, pri ktorej všetky jednotlivé ceny vzrastú o presne rovnaké percento, čiže inflácia, pri ktorej nedochádza k zmene relatívnych cien a teda ani zmenám v reálnej ekonomike, pozri čistá inflácia (pure inflation)
*() časť meranej inflácie na Slovensku, v Česku a v Poľsku, pozri čistá inflácia (jadrová inflácia)
Freja Beha Erichsenová

**Freja Beha Erichsenová** (* 18. október 1987, Roskilde, Dánsko) je dánska modelka.

## Život
Debutovala v roku 2005 na módnych prehliadkach v  Paríži a Miláne. Internetový portál *models.com* ju zaradil na druhé miesto v zozname top 50 svetových modeliek a časopis Vogue v Paríži za jednu z top 30 modeliek roku 2000. Na svojom tele má dohromady 16 tetovaní. Na krku má vytetované slovo *float*, z vnútornej strany jej ľavej paže pištoľ, na zadnej stranu pravej ruky nápis *Serendipity is life* ako aj text *the world tonight is mine* na pravom zápästí, čo je časť z textu pesničky „The Sky Lit Up“ od PJ Harvey.
Žije v New Yorku.

## Referencie

## Iné projekty

## Zdroj

## Externé odkazy
* Freja Beha Erichsenová - profil v New York Magazine 
* Freja Beha Erichsenová - profil na Models.com
* Freja Beha Erichsenová - profil na Supermodels.nl 

Kategória:Dánske modelky
Kategória:Žijúci ľudia
Kategória:Osobnosti z Roskilde
The Feelies

**The Feelies** je rocková skupina z Haledonu v New Jersey. Vznikla v roku 1976 a rozpadla sa v roku 1992 po vydaní ich štvrtého albumu. Skupina sa opäť dala dokopy v roku 2008.

The Feelies zriedkakedy pracovali s externými producentmi a vytvárali výrazné zvukové palety s viacnásobným gitarovými vrstvami, ktoré ich odlišujú od ostatných punkových/New Wave skupín neskorých 70-tych a skorých 80-tych rokov. Často hrali naživo v hudobných kluboch a reštauráciách v Hobokene počas 80-tych rokov a počas národných sviatkov.

Hoci The Feelies nikdy nepredali veľké množstvo nahrávok, ich vplyv bol citeľný na indie rockovej scéne. Ich prvý album *[[Crazy Rhythms]]* (1980) mal výrazný vplyv na skupinu R.E.M. Aj viacero ďalších skupín bolo ovplyvnených The Feelies, vrátane The Velvet Underground a Lou Reed. Spisovateľ Rick Moody taktiež citoval, že bol ňou ovplyvnený.

Meno skupiny vzniklo z fiktívneho zábavného prístroja popisovaného v knihe *[[Brave New World]]* od Aldousa Huxleyho

## Diskografia
### Štúdiové albumy
**[[Crazy Rhythms]]* (Stiff LP 1980)
**[[The Good Earth (album)|The Good Earth]]* (Coyote \ Twin/Tone LP 1986)
**[[Only Life]]* (A&M LP 1988)
**[[Time for a Witness]]* (A&M LP 1991)

### Ostatné
**No One Knows* (Coyote \ Twin/Tone EP 1986)

## Referencie

## Zdroj

## Externé odkazy
* The Feelies oficiálna stránka

Kategória:Rockové hudobné skupiny USA
Kategória:Alternatívnorockové hudobné skupiny
Krásný Dvůr (rozlišovacia stránka)

**Krásný Dvůr** môže byť:

* česká obec, pozri Krásný Dvůr
* zámok v tejto obci, pozri Zámok Krásný Dvůr
* chránené územie, pozri Krásný Dvůr (prírodná pamiatka)
Frapé

thumb|Frappé urobené pomocou ručného mixéra
thumb|Grécke frappé
**Frapé** alebo **frappé** () alebo **grécke frap(p)é** je ľadová káva s hustou penou populárna v Grécku a na Cypre, a to hlavne v lete, ale šíri sa aj do iných krajín. Na výrobu sa používa instantná káva, najlepšie sušená tzv. sprejovaním. Frapé je charakteristickým znakom kávovej kultúry v povojnovom období Grécka.

## Dejiny
Začiatky frapé siahajú do roku 1957, kedy bolo náhodne vytvorené počas medzinárodnej výstavy Thessaloniki International Trade Fair v Solúne. Zástupca firmy Nestlé, Yannis Dritsas tu vystavoval nový čokoládový nápoj pre deti pripravovaný z čokoládového prášku a mlieka, potrepaním v šejkeri. Dritsasov zamestnanec Dimitris Vakondios si chcel cez prestávku pripraviť svoju instantnú kávu, ale nemal k dispozícii teplú vodu. Rozhodol sa tak do šejkru pridať studenú vodu a instantnú kávu. Takto náhodou vzniklo frapé, nápoj populárny predovšetkým v Grécku, odkiaľ sa neskôr rozšíril aj do iných krajín na svete. Frapé je nazývané národnou kávou Grécka a dostať ho možno v každej kaviarni. Frapé sa často podáva s pohárom vody.

## Príprava
Do pohára na frapé (vysoký rozširujúci sa s uchom s objemom 250 ml) sa dajú 3-4 kocky ľadu, zalejú sa trochou mlieka (môže sa zaliať aj kondenzovaným). Do ďalšej nádoby dáme lyžičku instantnej kávy, 2,5 lyžičky cukru, 1,5 veľkého panáka studenej vody. Všetko rozmiešame buď ručným mixérom alebo potrepeme v šejkri a vlejeme na ľad s mliekom. Na konzumáciu sa používa jedna či dve slamky; úzka na pitie a hrubá na miešanie a na zvyšok hustej peny. Vrch frapé sa zvykne ozdobiť šľahačkou alebo pridať do pohára zmrzlina, ktorá dodá frapé jedinečnú sladkastú chuť. Môže sa podávať aj s rastlinnou náhradou mlieka.  

Frapé je podobná ľadovej káve, do nej sa však namiesto ľadu dáva zmrzlina.

## Varianty
Frapé je k dispozícii v troch stupňoch sladkosti, určených použitým množstvom cukru a kávy. Je to: *glykós* (sladké, 2 lyžičky kávy a 4 lyžičky cukru), *métrios* (stredné, 2 lyžičky kávy a 2 lyžičky cukru) a *skétos* (jednoduché, 2 lyžičky kávy a bez cukru). Všetky varianty môžu byť podávané s kondenzovaným mliekom (v prípade ktorého je názov **frappé-milk**) alebo bez neho.

Kahlúa, Baileys alebo iné likéry sa používajú na prípravu ďalších variácií, rovnako ako aj čokoládové mlieko. Množstvo reštaurácií pridáva kopček vanilkovej zmrzliny do frappé namiesto mlieka. Hoci nie sú po technickej stránke „frapé“ (pretože sa netrepú), niektoré varianty sa miešajú lyžičkou, čo má za následok inú štruktúru a podľa niektorých zmenu chuti.

## Referencie

## Externé odkazy
* Frappe Nation
* Frappé: Recept a návod
* História frappé

Kategória:Káva
Kategória:Grécka kuchyňa
Škoda 706 RO

thumb|Škoda 706 RO
thumb|Interiér
thumb|Škoda 706 RO

**Škoda 706 RO** (**R**ekonštruovaný **O**mnibus) je typ česko-slovenského autobusu, ktorý sa vyrábal v rokoch 1947 až 1958, kedy ho nahradil model Škoda 706 RTO.

Autobus bol vyvinutý počas druhej svetovej vojny podnikom Škoda AZ (Automobilové závody), Mladá Boleslav. Po vojne bolo rozhodnuté, že v Mladej Boleslavi sa budú vyrábať iba osobné automobily, a preto bola výroba vozidiel rady R (nákladné automobily) a RO (autobusy) presunutá do Avie, ktorá sa stala jedným zo závodov AZNP, vzniknutých v roku 1946.

Linkové varianty karosérie sa vyrábali v Avii, ostatné produkovala firma Sodomka (od 1948 Karosa), kde prebiehala kompletizácia s podvozkami dodávanými Aviou. V roku 1951 bola výroba z Avie presunutá do Rýnovíc (podnik LIAZ), no na výrobu vo Vysokom Mýte nemala táto zmena žiadny vplyv a Karosa naďalej dostávala podvozky z LIAZu, ktoré kompletovala pomocou vlastných karosérií.

Označenie autobusu značkou Škoda pochádza od výrobcu motoru do vozidla 706 RO.

## Opis vozidla

Na svoju dobu išlo o moderný veľkokapacitný autobus trambusovej koncepcie. Autobus 706 RO bol odvodený od nákladného automobilu Škoda 706 R, motor a niektoré ďalšie časti boli zhodné práve s týmto automobilom. Rám podvozku bol ale oproti modelu 706 R znížený a predĺžený.

Karoséria, zvarovaná z oceľových profilov, bola vyrábaná v prevedeniach: 
* mestská verzia (dvoje 4-krídlové, neskôr 2-krídlové dvere) 
* linkový autobus (jedny 4-krídlové, neskôr 2-krídlové dvere ovládané pneumaticky, alebo jedny mechanické)

Linkové modely mali strešný nosič batožiny a u mestskej verzie sa líšil počet a rozmiestnenie sedadiel. Vodič mal svoje vlastné malé dvere.

Zaujímavá bola verzia luxusného, jednodverového autokaru, ktorý bol vyrobený v jedinom prototype v roku 1947 pod interným názvom *Pullman*. Mal pohodlné kožené sedačky s opierkami hlavy, ktoré boli polohovateľné. V zadnej časti bolo WC a batožinový priestor bol pod podlahou, ako v súčasných autobusoch.

Niektoré rekonštruované vozidlá boli v 60. rokoch osadené novou karosériou typu RTO od SVA Holýšov na pôvodný podvozok, čím boli de facto vyrobené nové vozidlá. Niesli označenie Škoda 706 RTO - P.

## Prevádzka

Autobusy 706 RO boli najmä v 50. rokoch používané v celom Česko-Slovensku nielen podnikmi ČSAD v medzimestskej doprave, ale aj v dopravných podnikoch v rámci MHD. Celkom bolo vyrobených viac ako 13 000 autobusov 706 RO, pričom sa úspešne exportovali napr. do NDR, Turecka, Sýrie, Severnej Kórei, Číny alebo Bolívie.

## Pozri aj
* Škoda 706
* Škoda 706 RTO
* Karosa ŠM 11

## Iné projekty

## Externé odkazy
* Článok s fotografiami o Škode 706 RO 

## Zdroj
* 

Kategória:Autobusy Karosa
Damping

**Damping** alebo staršie **dumping** (angl. *dumping*) môže byť:
* tovarový damping
* menový damping
* sociálny damping
* daňový damping
* mzdový damping
Øystein Ore

**Øystein Ore** (* 7. október 1899, Oslo, Nórsko – † 13. august 1968, Oslo, Nórsko) bol nórsky matematik. Zaoberal sa predovšetkým abstraktnou algebrou a teóriou grafov. V teórii grafov je po ňom pomenovaná tzv. Oreho veta, ktorá hovorí o postačujúcej podmienke existencie hamiltonovskej kružnice v grafe. Zaoberal sa tiež dejinami matematiky, je autorom životopisov Gerolama Cardana, či Nielsa Henrika Abela.

## Zdroj

Kategória:Osobnosti z Osla
Kategória:Nórski matematici
Kategória:Grafoví teoretici
Oreho veta

**Oreho veta** je matematické tvrdenie hovoriace o postačujúcej podmienke existencie hamiltonovskej kružnice v grafe. Vetu sformuloval v roku 1961 nórsky matematik Øystein Ore. 

## Znenie vety

Nech *G = (V,E)* je neorientovaný graf s n \geq 3 vrcholmi taký, že pre stupne ľubovoľnej dvojice nesusedných vrcholov u,v \in V platí
:\textrm{deg}(u) + \textrm{deg}(v) \geq n.
Potom *G* obsahuje hamiltonovskú kružnicu.

## Dôkaz

Sporom. Predpokladajme, že existuje graf *G = (V,E)* spĺňajúci podmienku zo znenia vety, ktorý hamiltonovskú kružnicu neobsahuje. Ďalej predpokladajme, že *G* je čo do počtu hrán maximálny graf o *n* vrcholoch s touto vlastnosťou, t. j. po pridaní ľubovoľnej hrany v grafe vznikne hamiltonovská kružnica.

Graf s n \geq 3 vrcholmi, ktorý neobsahuje hamiltonovskú kružnicu, zjavne nemôže byť kompletný, a preto v grafe *G* existuje dvojica nesusedných vrcholov x,y \in V. Zo skutočnosti, že *G* je maximálny nehamiltonovský graf vyplýva, že po pridaní hrany e = \{x,y\} do *E* dostávame hamiltonovský graf. Každá hamiltonovská kružnica v tomto grafe musí nutne obsahovať hranu *e*, pretože inak by bol aj graf *G* hamiltonovský.
Z toho vyplýva, že *G* obsahuje hamiltonovskú cestu

:(x = v_1,e_2,v_2,\ldots,v_n = y).

Položme

:A = \{v \in V\ |\ \{v,x\} \in E\}

a 

:B = \{v_i \in V\ |\ \{v_{i-1},y\} \in E\}.

Keďže *x* a *y* sú nesusedné, z predpokladu vety vyplýva

:|A| + |B| \geq n.

Vrchol x = v_1 však zjavne nepatrí ani do *A*, ani do *B*, a preto

:|A \cup B| \leq n-1.

Z uvedených dvoch nerovností potom vyplýva 

:|A \cap B| \geq 1,

čo znamená, že existuje vrchol v_i patriaci súčasne do *A* aj do *B*. Potom však môžeme v grafe *G* skonštruovať hamiltonovskú kružnicu nasledujúcim spôsobom: z x = v_1 do v_{i-1} po hamiltonovskej ceste grafu *G*. Zo skutočnosti v_i \in B vyplýva, že v_{i-1} susedí s y = v_n, prejdeme teda do y_n a spätným postupom po hamiltonovskej ceste prídeme až do vrchola v_i, ktorý, keďže patrí do *A*, susedí s x = v_1. Prechodom do *x* tak je možné hamiltonovskú kružnicu uzatvoriť.

Existencia tejto kružnice je však v spore s predpokladom, že *G* nie je hamiltonovský. Tvrdenie je tak dokázané.

## Literatúra

* Cameron, P.J.: *Combinatorics: Topics, techniques, algorithms.* Cambridge University Press, 1994.

## Externé odkazy

* Znenie Oreho vety - Wolfram MathWorld .

Kategória:Teória grafov
Šejker (koktail)

thumb|Vpravo šejker, vľavo pohárik a barová lyžička

**Šejker** alebo **ručný mixér** je zariadenie alebo nádoba slúžiaca na mixovanie nápojov (spravidla alkoholických) trepaním. Keď sa do šejkra dá ľad, umožní to rýchlejšie ochladiť nápoj pred podávaním.

Výsledným produktom vytvoreným v šejkri je koktail. Koktail sa vytvára pridaním rôznych ingrediencií (mlieko, ovocná šťava, sirup, kocky ľadu) do šejkra. Potom je zmes intenzívne trepaná 5 až 10 sekúnd, v závislosti od konzistencie ingrediencií a požadovanej teploty.

## Iné projekty

Kategória:Nádoby
Kategória:Kuchynské nástroje
Shaker

**Shaker** môže byť:
*anglické písanie slova šejker
*príslušník náboženskej skupiny, pozri Shakeri
*kanadská hudobná skupina, pozri shaker (hudobná skupina)
Slamka (pitie)

thumb|Flexibilné slamky
thumb|Nápoj so slamkou
**Slamka** je drobná kuchynská a gastronomická pomôcka umožňujúca nasávanie nápoja z nádoby, bez kontaktu úst s hladinou nápoja. Ide o dlhú tenkú trubičku, ktorá je svojím spodným koncom namočená v nápoji, horný koniec potom konzument vkladá do úst. Pôvodné slamky boli vyrábamé z dlhých obilných žitných stebiel (teda zo žitnej slamy), odkiaľ pochádza ich názov. Slamenné steblá boli dlhšie ako dnešné slamky a boli tiež viac náchylné na praskanie a totálnu deštrukciu pri neopatrnej manipulácii s nimi. Dnešné slamky boli cca do roku 2010 vyrábané takmer výhradne iba z plastov, ktoré sú oproti slame podstatne odolnejšie a trvanlivejšie. Trvanlivosť bola však príčinou toho, že sa celosvetovo od plastových slamiek začalo upúšťať. Plastové slamky sa našli v moriach po celom svete a v žalúdkoch vodných živočíchov. Plastové slamky v EU je možné zakúpiť už iba výnimočne (stav 2020), sú nahrádzané viacnásobne použiteľnými kovovými alebo slamkami na prírodnej báze (vyrobené zo škrobu, obilnín, papiera, dreva, slamy) alebo sú vyrobené z biologicky odbúrateľných plastov (PLA).

## Iné projekty

## Externé odkazy
*Ako sa plastové slamky vyrábajú

Kategória:Kuchynské nástroje
Kategória:Riad
Grumman TBF Avenger

**Grumman TBF Avenger** (lietadlá vyrábané spoločnosťou General Motors niesli označenie **TBM**) bol americký palubný torpédový bombardér z obdobia druhej svetovej vojny aj z nasledujúceho obdobia. Bol nástupcom typu Douglas TBD Devastator. Na prvý pohľad neforemné lietadlo Avenger bolo spoľahlivé a veľmi húževnaté. Svoj bojový debut si odbilo v bitke o Midway. Lietadlá sa zúčastnili najmä bojov v Tichomorí, ale aj inde. Slúžili nielen v jednotkách U. S. Navy, ale aj v britských, austrálskych a kanadských silách. Po druhej svetovej vojne boli lietadlá predávané do ďalších krajín, kde slúžili až do šesťdesiatych rokov.

Lietadlo spočiatku vyrábala materská firma, ale neskôr väčšina strojov vznikla v licencii u firmy General Motors (automobilky sa počas vojny zapojili do rozsiahleho leteckého výrobného programu), ktorá Avengery vyrábala ako TBM-1 a TBM-3 (posledné písmeno označovalo výrobcu – F označovalo firmu Grumman, M – firmu General Motors).

Bol to jednomotorový trojmiestny torpédový a bombardovací jednoplošník so zaťahovacím podvozkom, určený k službe na lietadlových lodiach. Torpédo bolo nesené v dlhej bombovnici vo vnútri trupu.

## Špecifikácie (TBF Avenger)
300px|right

### Technické údaje
* **Posádka:** 3
* **Dĺžka:** 12,48 m
* **Rozpätie:** 16,51 m
* **Výška:** 4,70 m
* **Plocha krídel:** 45,52 m²
* **Hmotnosť prázdneho lietadla:** 4 783 kg
* **Vzletová hmotnosť:** 8 115 kg
* **Pohonná jednotka:** 1 × dvojhviezdicový vzduchom chladený štrnásťvalec Wright R-2600-20 s výkonom 1 420 kW

### Výkony
* **Maximálna rýchlosť:** 442 km/h
* **Dolet:** 1 610 km
* **Dostup:** 9 170 m
* **Stúpavosť:** 10,5 m/s
* **Plošné zaťaženie:** 178 kg/m²
* **Pomer výkon/hmotnosť:** 0,17 kW/kg

### Výzbroj
* 1× guľomet M1919 Browning kalibru 7,62 mm v prednej časti trupu (montovaný bol iba na raných verziách lietadiel Avenger) 
* 2× guľomet M2 Browning kalibru 12,7 mm v krídlach
* 1× guľomet M2 Browning kalibru 12,7 mm na chrbte trupu
* 1× guľomet M1919 Browning kalibru 7,62 mm v spodnej časti trupu

* **Bomby:**
** až 907 kg bômb alebo
** 1× torpédo Bliss-Leavitt Mark 13

## Zdroj

## Iné projekty

Kategória:Bombardovacie lietadlá USA
Kategória:Lietadlá druhej svetovej vojny
TBF Avenger
Kategória:Palubné lietadlá USA
Kategória:Torpédové bombardéry
Instantná káva

[thumb|Instantná káva sušená [sprejovanie|sprejovaním]]

**Instantná káva** alebo **rozpustná káva** je druh kávy. Na trh bola prvýkrát dodaná v 50. rokoch. Šálka instantnej kávy je rýchlo a ľahko pripraviteľná, bez zložitého varenia, pretože to už prebehlo v továrni. Pri výrobe instantnej kávy na rozdiel od tradičnej výroby kávy nie sú zrná mleté, ale drvené. Rozdrvené zrná prechádzajú cez silný tlak horúcej vody. Výsledný produkt prechádza čistením a sušením a napokon sa balí vo forme prášku.

Kategória:Káva
Stan Lee

**Stan Lee**, narodený ako **Stanley Martin Lieber** (* 28. december 1922, New York, USA† 12. november 2018, Los Angeles, Kalifornia) bol americký autor komiksov. 

Bol autorom mnohých komiksových superhrdinov ako napr. Spider-man, Hulk, Fantastic Four, X-Men, Thor, Avengers, Daredevil, Iron Man, Silver Surfer a  ďalších.

## Referencie


## Iné projekty

## Externé odkazy
* 
* Oficiálna stránka
* Stan Lee 
* ''The Last Word'' –  Video (05:26) (*[[New York Times]]*; November 12, 2018)

## Zdroj

Kategória:Scenáristi komiksov USA
Kategória:Filmoví herci USA
Kategória:Dabingoví herci USA
Kategória:Hollywoodsky chodník slávy
Kategória:Osobnosti z New Yorku
Šejker

**Šejker** môže byť:
*ručný mixér, pozri šejker (koktail)
*natriasací dopravník
*zariadenia na preklepávanie textilného odpadu pred spracovaním, pozri šejker (textil)
Slamka

**Slamka** môže byť:
*steblo slamy, pozri pod slama a steblo
*rúrka na pitie nápojov, pozri slamka (pitie)
*prenesene: chudý človek
Ručný mixér

**Ručný mixér** môže byť:
*kuchynský mixér do ruky, pozri ručný mixér (prístroj)
*šejker, pozri šejker (koktail)
Žito

**Žito** môže byť:
* základná obilnina pestovaná (resp. zrná z obilniny pestovanej) na výrobu múky, t.j.:
** v západnej polovici Slovenska pšenica
** vo východnej polovici Slovenska raž
* čarodejník zo Starých českých povestí, pozri Žito (čarodejník)
* prezývka Daniela Landu, pozri Daniel Landa

## Zdroj
*
LIAZ 100

**LIAZ 100** bol rad česko-slovenských nákladných automobilov, vyrábaný v spoločnosti LIAZ. Mal nahradiť automobil Škoda 706 RT, ale pre vleklé problémy so zavedením výroby sa vyrábal súbežne s modelom Škoda 706 MT, ktorý predstavoval určitý medzistupeň medzi modelom Škoda 706 RT a novým LIAZom 100.

## Vývoj
V LIAZe prebiehal vývoj nového radu už v 60. rokoch, no pre problémy s dodávkami bol vyrábaný len modernizovaný rad RT - LIAZ MT. Tento, pôvodne zamýšľaný prechodný model, ktorý sa mal vyrábať len dočasne, napokon nahradil LIAZ až v roku 1988 (verziou 150). Verzie so sklápaciu kabínou boli označované číslom 110 a boli vyrábané až od roku 1984. 

Nový LIAZ mal mať oproti Škode 706 RT nový motor, prevodovku, nesklopnú kabínu i nápravy, spĺňajúce požiadavky odberateľov. Pre komplikácie s dodávateľmi a výrobným procesom (najmä s kabínou) tak vznikol v roku 1969 prechodný rad MT s novými motormi a nápravami a starou kabínou. 

Od roku 1974 sa postupne rozbehla výroba ťahačov 100.45, valníkov 100.05 a ďalších variánt vozidiel radu 100. Prvé vozidlá mali šikmo uložený motor radu M s objemom 11 940 cm³ a výkonom 210 k, v roku 1978 bol modernizovaný a označovaný ako M1. Vďaka licenčnému prepĺňaniu mal výkon 305 k. Pre problémy s vývojom motora M3 bol v roku 1988 opäť zmodernizovaný na M1.2. Nové agregáty dosahovali výkon až 236 kW (320 k) a životnosť do generálnej opravy sa predĺžila z 300 000 km na 420 000 km. Nové boli aj 5 a 9 stupňové synchronizované prevodovky Praga. Konkurencia však ponúkala 12 až 16 stupňové prevodovky. Až v roku 1984 priniesla modernizácia sklápaciu kabínu, stále však iba v jednej verzii. Neskôr bolo v ponuke vzduchové odpruženie prednej i zadnej nápravy, ale väčšina produkcie bola vybavená listovými pružinami. Liaz v tom čase vyrábal štyri typové rady: RT / MT (v podniku LIAZ Veľký Krtíš) a 100 / 110. 

V roku 1989 sa začali vyrábať sklápače 150 (4x2) a 151 (4x4), podvozky 111 (4x4) a 122 (6x2) pre nadstavby. Ďalších vylepšení sa rad 100/110 dočkal po roku 1989, kedy sa otvorením trhu rapídne zvýšila konkurencia. V ponuke sa tak objavila napríklad 16 stupňová prevodovka od nemeckej firmy ZF, diaľková kabína s vysokou strechou MAXI, brzdový systém ABS, centrálne mazanie, elektrické ovládanie zrkadiel i okien, chladiaci box alebo sedačky ISRI.

Výroba radu 100/110 bola ukončená po 20. rokoch produkcie v roku 1994, no podľa prianí zákazníkov sa realizovali objednávky až do konca existencie podniku.

## Pozri aj
* LIAZ FZ
* Škoda 706
* LIAZ

## Iné projekty

## Zdroj
* www.liaztrucks.cz 

100
Kategória:Nákladné automobily
Silvia Stredňanská-Letková

**Silvia Stredňanská** (* 22. august 1938, Doubrava) je slovenská herečka a rozhlasová režisérka, bývalá členka vtedajšieho Martinského divadla. Dlhší čas žila a pôsobila v Spojených štátoch, kde sa zoznámila aj so svojím terajším manželom, režisérom a autorom Ernestom Stredňanským (laureát najvyššieho televízneho ocenenia v Spojených štátoch - Ceny Emmy) Bývalá manželka herca a pedagóga Ivana Letka, s ktorým má dcéru Hanu Gajdošovú - Letkovú, slovenskú herečku a hereckú pedagogičku.

## Zdroj
* http://www.fdb.cz/lidi/327633-silvia-stredanska-letkova.html

Kategória:Žijúci ľudia
Kategória:Slovenské divadelné herečky
Kategória:Slovenské rozhlasové režisérky
Kategória:Slovenské osobnosti českého pôvodu
Pobaltská operácia

**Pobaltská operácia** (zriedkavo *baltská/baltická operácia*) môže byť:
* pobaltská operácia (1918 – 1919)
* pobaltská operácia (1941)
* pobaltská operácia (1944)
Curb Tour

**Curb Tour** bolo prvé oficiálne turné kanadskej rockovej skupiny Nickelback. Konalo sa v roku 1997 a propagovalo dva albumy skupiny - EP *[[Hesher]]* vydaný vo februári 1996 a ich debutový album *[[Curb]]* vydaný dňa 3. marca 1996. Skupina koncertovala viac ako pol roka od 13. júna do 20. decembra. Pritom skupina počas turné zahrala spolu 27 koncertov v menších aj väčších mestách Kanady. Skupina prevažne hrala v malých kluboch. Vďaka tomuto turné sa skupina stala známejšou s jej skladby boli čoraz častejšie hrané v miestnych kanadských rozhlasových staniciach. Počas turné skupina hrala tiež niekoľko skladieb, ktoré sa neskôr objavili na albume *[[The State]]*. Počas jedného z akustických koncertov vznikol pirátsky nahraný album *Acoustic live on Power 97* na ktorom sa objavili skladby ako „Leader of Men“ či „Old Enough“. Počas turné na niektorých koncertoch zastupoval bubeníka Brandona Kroegera Gabe Sinclair, ktorý bol v skupine v roku 1995. Počas turné skupina Nickelback vystupovala ako podpora americkej skupiny Everclear.

Curb Tour bola jediným turné, na ktorom vystupoval vtedajší bubeník Brandon Kroeger, ktorého v roku 1998 nahradil Ryan Vikedal.

## Setlist
Skladby hrané pošas turné:

* „Little Friend“
* „Pusher“
* „Detangler“
* "Curb"
* „Where?“
* „Falls Back On“
* „Sea Groove“
* „Fly“
* „Just Four“
* „Left“
* „Window Shopper“
* „I Don't Have“
* „Leader of Men“
* „Old Enough“
* „Not Leavin’ Yet“
* „Worthy to Say“

## Coververzie
* „Even Flow“ (Pearl Jam)
* „Super Bon Bon“ (Soul Coughing)
* Coververzie Red Hot Chili Peppers

## Zostava
* Chad Kroeger - sólová gitara, spev
* Ryan Peake - rytmická gitara, sprievodný spev (spev v skladbe „Super Bon Bon“)
* Mike Kroeger - basová gitara
* Brandon Kroeger - bicie

* Gabe Sinclair - bicie (niektoré koncerty)

**Tím**
* Manažment: Amar Management
* Manažér: Clyde Hill

## Nahrané albumy
* Bootleg *Acoustic live on Power 97*

## Dátumy a miesta koncertov

## Referencie

## Externé odkazy
* Oficiálna stránka (en)
* Oficiálne fórum  (en)

Kategória:Turné skupiny Nickelback
Zmrzlinový pohár

thumb|Zmrzlinový pohár s jahodami

**Zmrzlinový pohár** je zmrzlinový dezert. Pozostáva zvyčajne z niekoľkých kopčekov zmrzliny poliatych polevou alebo sirupom a v niektorých prípadoch sú na vrchu nasekané orechy, posýpka, šľahačka alebo likér.

Pre zmrzlinový pohár poznáme aj označenie Sundae. Zvyčajne sa skladá z kopčekov zmrzliny preliatych sirupom a na vrch sa zvyknú dávať posekané orechy, šľahačka, kondenzované ovocie alebo maraschino čerešne. Oficiálne vznikol vo Wisconsinne 1881.

## Referencie

## Iné projekty

Kategória:Zmrzliny
Kategória:Sladkosti
Kategória:Mliečne výrobky
Kategória:Dezerty
Chyžné (Poľsko)

**Chyžné** (, ) je dedina na Poľskej Orave, ktorá je súčasťou gminy Jabłonka. Administratívne spadá pod Powiat nowotarski a Malopoľské vojvodstvo a v roku 2003 tu žilo 1069 obyvateľov.

## História
Chyžné do konca prvej svetovej vojny patrilo Rakúsko-Uhorsku. Do roku 1923 prechodne patrilo Česko-Slovensku, následne však pripadlo Poľsku. V rokoch 1939 až 1945 po rozpade Poľska obec pripadla Slovenskej republike, no po druhej svetovej vojne prešla opätovne pod správu Poľska - bola anektovaná, pretože tunajšie obyvateľstvo vyjadrilo vôľu zostať žiť v Česko-Slovensku.

## Doprava
Dedina leží na štátnej ceste 7 v bezprostrednej blízkosti hraničného priechodu *[[Trstená]]-Chyžné*. Na slovenskom území ďalej pokračuje cesta I/59.

## Referencie


## Pozri aj
* Poľská Orava

Kategória:Dediny v Poľsku
Kategória:Powiat nowotarski
Something in Your Mouth

„**Something in Your Mouth**“ je druhý singel kanadskej rockovej skupiny Nickelback, pochádzajúci a zároveň propagujúci album *[[Dark Horse]]* vydaný v roku 2008. Singel bol vydaný len v Spojených štátoch a to spočiatku vo formáte digital download, a 15. decembra 2008 ako rádiový singel. Autorom textu piesne je Chad Kroeger, hudbu zložila celá skupina spoločne s producentom Robertom Langom.

Singel bol zakázaný vo Veľkej Británii. Skladba má silný hardrockový zvuk, na ktorý má výrazný vplyv otvárajúci riff, ktorý je veľmi podobný skladbe „Swap Meet“ skupiny Nirvana z albumu *[[Bleach]]* z roku 1989. Účasť na zložení skladby ná tiež producent Robert Lange. Skladba napriek svojmu ťažkému zvuku, obsahuje tiež nové prvky, ktoré doteraz v hudbe skupiny neboli a to napríklad rapové prvky.

V rozhovore Chad Kroeger potvrdil, že jeden z gitarových riffov mu prišiel na myseľ, keď bol na výlete. Nahral riff na svoj mobilný telefón a poslal ho producentovi Robertovi Langovi. Riff nahraný na mobilný telefón bol použitý na albume a nebol nahraný v štúdiu.

## Text piesne
Skladba „Something in Your Mouth“ je vrátením skupiny do hardrockového zvuku. Samotný text piesne je pokračovaním skladieb „Figured You Out“ z roku 2003 a „Animals“ z roku 2005. Skladba predstavuje atraktívne dievča, ktorá si získava pozornosť ľudí neobyčajným tancom a spôsobom obliekania. Text obsahuje početné sexuálne podtexty. Samotný názov skladby „Something in Your Mouth“ teda v preklade „Niečo v tvojich ústach“ je otvorený rôznym výkladom, zvyčajne nabádajúcim na orálny sex. Vzhľadom na svoje sexuálne podtexty je singel prirovnávaný k singlu „Animals“, ktorého text sa taktiež dotýka sexuálnej témy.

## Zoznam skladieb

## Zostava
**Nickelback**
* Chad Kroeger – spev, rytmická gitara, produkcia
* Ryan Peake – sólová gitara, sprievodný spev
* Mike Kroeger – basová gitara
* Daniel Adair – bicie, sprievodný spev

**Produkcja**

* Nahraný: Marec – August 2008 v Mountain View Studios (Abbotsford) Vancouver, Britská Kolumbia
* Produkcia: Robert Lange, Chad Kroeger, Joe Moi
* Mix: Randy Staub – v The Warehouse Studio vo Vancouveri
* Zvukový inžinier: Robert Lange a Joe Moi
* Asistent zvukového inžiniera: Zach Blackstone
* Mastering: Ted Jensen v Sterling Sound
* Operátor v štúdiu: Bradley Kind
* Digitálna úprava: Olle Romo a Scott Cooke
* Fotografie: Chapman Baehler
* Projekt a výroba obalu: Jeff Chenault & Eleven 07
* A&R : Ron Burman

**Ostatní**
* Šéf štúdia: Jason Perry
* Manažment: Bryan Coleman z Union Entertainment Group
* Myšlienka obalu: Nickelback
* Aranžovanie: Chad Kroeger, Ryan Peake, Mike Kroeger, Daniel Adair, Robert Lange
* Text piesne: Chad Kroeger
* Hudobné vydavateľstvo: Roadrunner Records

## Pozície v rebríčkoch

## Referencie

Kategória:Single z 2008
Kategória:Single skupiny Nickelback
Kategória:Piesne z 2008
Kategória:Piesne skupiny Nickelback